Anfin Skaaheim

Anfin Jarle Skaaheim (1939–2016) var en norsk luthersk teolog og kirkeleder på siste del av 1900- og begynnelsen av 2000-tallet.

Skaaheim var utdannet prest fra Menighetsfakultetet i Oslo, der han ble cand.theol. i 1966. Han hadde hele sin yrkesaktive karriere innenfor kristelig organisasjonsliv, blant annet som landsungdomssekretær i Indremisjonsselskapet, generalsekretær i Norges Kristelige Student- og Skoleungdomslag, generalsekretær i Indremisjonsselskapet og generalsekretær i Normisjon.

Skaaheim sto sentralt i fusjonen mellom Det norske lutherske Indremisjonsselskap og Den norske santalmisjon til Normisjon.

Skaaheim utga flere bøker innenfor ulike genrer som teologi, kirkeliv, oppbyggelse, biografier og humor.

 Referanser 

Kategori:Norske lutherske teologer
Kategori:Norske kristne predikanter
Kategori:Personer fra Gjemnes kommune